


חברת מרכז הקונגרסים הבינלאומי אי.סי.סי. ירושלים - בנייני האומה בע"מ
הליך לאיתור מנכ"ל/ית
חברת מרכז הקונגרסים הבינלאומי אי.סי.סי. ירושלים - בנייני האומה בע"מ (להלן: "החברה") מזמינה בזה מועמדויות לתפקיד מנכ"ל/ית החברה.
1. רקע
1.1. החברה הינה חברה המפעילה את מרכז הקונגרסים הבינלאומי בירושלים, ומהווה גוף מרכזי הפועל בעיר ירושלים לקיום כנסים, ועידות, תערוכות, ירידים, מופעים, אירועים עסקיים, ציבוריים ופרטיים, וכן לקידום פעילות כלכלית, תיירותית, עירונית ולאומית.
1.2. החברה פועלת כמרכז קונגרסים בינלאומי מוביל, ומנהלת מערך תפעולי, מסחרי, לוגיסטי, תחזוקתי ושירותי מורכב, הכולל אולמות, שטחי כנסים ותערוכות, פעילות מול לקוחות מוסדיים ופרטיים, ספקים, מפיקים, גופים ציבוריים, וגורמי רגולציה שונים.
1.3. עיקרי פעילות החברה:
· הפעלה, ניהול, שיווק ופיתוח של מרכז הקונגרסים הבינלאומי בירושלים.
· ייזום, תכנון, קידום וליווי של אירועים, כנסים, תערוכות ומופעים בהיקפים שונים.
· ניהול ותיאום התקשרויות מסחריות עם מארגנים, לקוחות, ספקים, זכיינים, מפיקים ונותני שירותים.
· ניהול נכסי החברה, מתקניה, מערכותיה, תשתיותיה והמשאבים התפעוליים שלה.
· קידום פיתוח עסקי, השבחת נכסים, הרחבת מקורות הכנסה ומיצוי פוטנציאל הפעילות של החברה.
· שמירה על מעמדו ואופיו של המרכז כמרכז קונגרסים בינלאומי מוביל.
2. היקף המשרה: 100% משרה.
3. הגדרת התפקיד, אחריות, סמכות וכפיפות
3.1. המנכ"ל/ית יהיה/תהיה אחראי/ת מבחינה ניהולית, מקצועית, תפעולית, כלכלית ועסקית על פעילות החברה, בהתאם להחלטות האורגנים המוסמכים של החברה, להוראות הדין, למסמכי ההתאגדות ולהנחיות הדירקטוריון.
3.2. במסגרת תפקידו/ה יטפל/תטפל המנכ"ל/ית, בין היתר, בנושאים שלהלן:
3.2.1. ניהול שוטף של כלל פעילויות החברה.
3.2.2. גיבוש והוצאה לפועל של תוכניות עבודה שנתיות ורב-שנתיות, בכפוף לאישור הדירקטוריון.
3.2.3. הכנת תקציב שנתי ופיקוח על ביצועו.
3.2.4. ניהול המשאב האנושי של החברה, לרבות ניהול מנהלים, עובדים, יועצים ונותני שירות.
3.2.5. אחריות על הפעילות העסקית, המסחרית, התפעולית והשירותית של החברה.
3.2.6. קידום התקשרויות, מו"מ והסכמים עם צדדים שלישיים, בכפוף לסמכויות החברה והאורגנים המוסמכים.
3.2.7. אחריות על תחזוקת המתקנים, רמת השירות, בטיחות, נגישות, תפעול ולוגיסטיקה.
3.2.8. ייצוג החברה מול בעלי מניותיה, משרדי ממשלה, עיריית ירושלים, גופים ציבוריים, לקוחות, ספקים וגורמים מקצועיים.
3.2.9. קידום מהלכי פיתוח, השבחה, צמיחה עסקית ומיצוי פוטנציאל הנכסים והפעילות של החברה.
3.2.10. מעקב אחר עמידה ביעדים, לוחות זמנים, מדדי ביצוע והוראות רגולציה.
3.2.11. ביצוע כל מטלה נוספת שתוטל עליו/ה על ידי דירקטוריון החברה במסגרת תפקידו/ה.
3.3. המנכ"ל/ית יהיה/תהיה כפוף/ה לדירקטוריון החברה.
4. תנאי סף
רשאי/ת להגיש מועמדות מי שמתקיימים בו/בה כל התנאים המצטברים הבאים:
4.1. השכלה
בעל/ת תואר אקדמי, באחד מן התחומים הבאים: מינהל עסקים, כלכלה, משפטים, חשבונאות, הנדסה, ניהול, מינהל ציבורי, תכנון, או תואר אקדמי אחר שוועדת האיתור תמצא כרלוונטי לתפקיד.
4.2. ניסיון ניהולי/מקצועי
· [bookmark: _Hlk24546025]בעל ניסיון של לפחות 5 שנים, בלפחות אחד מאלה (הניסיון יכול להיות מושג במצטבר ב- 2 האפשרויות הבאות):
1. בתפקיד בכיר בתחום הניהול העסקי של תאגיד בעל היקף עסקים משמעותי. לעניין סעיף זה: 
"תפקיד בכיר" – מנכ"ל/ית, משנה למנכ"ל, סמנכ"ל/ית, מנהל/ת חטיבה, או תפקיד מקביל, הכפוף ישירות למנכ"ל או להנהלה הבכירה, או תפקיד אחר אשר ועדת האיתור תסבור כי יש לראותו כתפקיד בכיר.
"היקף עסקים משמעותי" – תאגיד בעל מחזור כספי שנתי משמעותי בסך של לפחות 60 מיליון ₪ לשנה, המעסיק לפחות 30 עובדים.
2. בכהונה ציבורית בכירה או בתפקיד בכיר בשירות הציבורי בנושאים כלכליים, מסחריים, ניהוליים או משפטיים. לעניין סעיף זה:
"כהונה ציבורית בכירה" – כהונה בתפקיד יו"ר של חברה ממשלתית ו/או עירונית ו/או תאגיד סטוטורי או גוף ציבורי ו/או מוניציפאלי אחר או תפקיד של ראש רשות מקומית ו/או סגן ראש רשות מקומית ו/או כהונה אחרת אשר וועדת האיתור תהיה סבורה כי היא מקבילה לכהונות בסעיף זה.
"תפקיד בכיר בשירות הציבורי" -
1. [bookmark: _Hlk24632396][bookmark: _Hlk24472935]ביחס למועמד מזרועות הביטחון – צה"ל – קצין בדרגת סגן אלוף ומעלה, משטרה – דרגת סגן ניצב ומעלה, שאר כוחות הביטחון – דרגה מקבילה לדרגת סגן אלוף ומעלה בצה"ל.
2. ביחס למועמד מעובדי המדינה- בתפקיד בשירות הציבורי שהדרגה התחילית שלו הינה 42 ומעלה בסולם הדרגות בשירות המדינה (או מקביל למתח דרגות זה). 
3. ביחס למועמדים מרשות מקומית או תאגיד עירוני או תאגיד ממשלתי או תאגיד סטטוטורי (להלן – תאגידים ציבוריים) – מי שכיהן בתפקיד בכיר כהגדרתו לעיל. 
4. לגבי כלל המועמדים לפי חלופה זו של כהונה ציבורית בכירה או תפקיד בכיר בשירות הציבורי, יידרש ניסיון בגוף בעל מחזור שנתי של לפחות 60 מיליון ₪ והמעסיק לפחות 30 עובדים.

5. יתרונות
למועמדים/ות יינתן יתרון, בין היתר, בגין אחד או יותר מאלה:
5.1. תואר מתקדם בתחום רלוונטי.
5.2. ניסיון משמעותי בעבודה ב/מול רשויות מקומיות, משרדי ממשלה, גופים ציבוריים ורגולטורים.
5.3. ניסיון בניהול מערכות עתירות קהל או מערכות שירות מורכבות;
5.4. ניסיון בניהול ממשקי עבודה עם דירקטוריונים / הנהלה בכירה של תאגידים בעלי היקף עסקים משמעותי;
5.5. היכרות עם העיר ירושלים, מאפייניה, צרכיה וממשקי העבודה הרלוונטיים.
5.6. ניסיון בניהול מו"מ, התקשרויות והסכמים מהותיים.
6. כישורים נדרשים
5.7. יכולת מנהיגות והובלת ארגון.
5.8. יכולת ניהול של מערכות מורכבות ורב-משימתיות.
5.9. ראייה עסקית, תפעולית ואסטרטגית.
5.10. ייצוגיות, כושר ביטוי ויכולת בין-אישית גבוהה.
5.11. יכולת עבודה בסביבה מרובת ממשקים ובעלי עניין.
5.12. יוזמה, אחריות, עצמאות ויכולת קבלת החלטות.
5.13. אמינות, יושרה ויכולת לפעול בתנאי לחץ.
כללי והגשת המועמדות:
· הגשת מועמדות תהא באמצעות טופס "שאלון למילוי המועמד לתפקיד מנכ"ל בנייני האומה בע"מ" אשר יימצא באתר האינטרנט בכתובת  https://www.iccjer.co.il/ כשהוא מלא וחתום ומצורפים אליו קו"ח וכל האישורים, התעודות והמסמכים המבוקשים (להלן: "טפסי המועמדות").
· את טפסי המועמדות יש להגיש באמצעות שליחת דוא"ל לכתובת: michrazim@meitar.com כאשר בכותרת הדוא"ל יצוין "מועמדות לתפקיד מנכ"ל בנייני האומה בע"מ", עד ליום 20.10.2026 בשעה 12:00. הוועדה רשאית שלא לדון בפניות שלא יוגשו בדרך ובאופן שתואר לעיל או שיוגשו באיחור.
· שאלות הבהרה ופרטים נוספים ניתן לקבל באמצעות פניה בדוא"ל לכתובת: orika@meitar.com מענה לשאלות יישלחו לפונה.
· [bookmark: _Hlk24904365]ועדת האיתור שומרת לעצמה את הזכות לפנות לממליצים ו/או לכל מי שתמצא לנכון ולפעול לאימות ו/או למתן הבהרה, השלמת מסמכים חסרים ומידע נדרש ביחס לכל מידע שיתקבל במסגרת הגשת המועמדות.
· ועדת האיתור רשאית לזמן את 10 המועמדים המתאימים ביותר (או מספר אחר שנקבע על ידי הוועדה) שעמדו בתנאי הסף ובדרישות התפקיד והם עונים על מירב היתרונות המנויים לעיל במודעה זו, לראיון בפני וועדת האיתור.
· ועדת האיתור אינה מחויבת לבחור מי מהמועמדים אשר הגישו את מועמדותם לתפקיד, אף  אם עמדו בתנאי הסף ועברו את שלבי הסינון וכן, שומרת את הזכות לבטל את ההליך בכל שלב.
· מודעה זו מופנית לגברים ונשים כאחד.
בברכה,
מרכז הקונגרסים הבינלאומי אי.סי.סי. ירושלים - בנייני האומה בע"מ

